Translations:DEV 23FN Blessing Others/7/ro

Citiți Luca 9:28-31. 'Prietenia și susținerea plină de dragoste din partea altora este o componentă esențială în călătoria lungă și plină de provocări pe care o facem urmându-L pe Isus. Fără încurajarea, susținerea și ținerea la socoteală a altora, suntem cu mult mai vulnerabili atacului spiritual și descurajării. Chiar și conducătorii puternici, talentați și puternic spirituali au nevoie să aibă în jurul lor susținerea unui cerc de prieteni apropiați. Isus a fost exemplul nostru în această privință. În mijlocul tuturor mulțimilor de oameni care Îl urmau, al tuturor ucenicilor care Îl ascultau și slujeau alături de El, El a investit mai mult în cei 12 și chiar și mai mult în trei dintre cei din cercul Său de apropiați: Petru, Iacov și Ioan. În Luca 9:28-31 vedem că cei trei au fost invitați să ia parte la momentul în care Isus s-a schimbat la față...și, din nou, în Marcu 14:32-36 îi vedem pe aceeași trei care sunt invitați să meargă mai departe cu Isus pentru a fi părtași momentului în care Lui i-a fost cel mai greu, când s-a rugat în grădină înainte de a fi trădat.' Citiți Marcu 14:32-36. 'Isus i-a luat intenționat cu El pe prietenii Săi cei mai apropiați, ca să împărtășească cu ei momentele Sale cele mai bune și cele mai grele, bucuriile și temerile Sale, luptele și victoriile Sale. El voia și avea nevoie de susținerea, rugăciunea și încurajarea lor. În grădina lacrimilor Sale, El a spus: „Sufletul Meu este cuprins de o întristare de moarte; rămâneţi aici şi vegheaţi!” Conducătorii puternici își cunosc nevoia lor de alții și caută să își dezvolte un cerc apropiat de „tovarăși de suferință”. Cine sunt „tovarășii tăi de suferință” și ce poți face ca să îi ajuți să continue să crească?